CELEX: 32014D0175
Language: hu
Date: 2014-03-27 00:00:00
Title: 2014/175/EU: A Bizottság végrehajtási határozata ( 2014. március 27. ) a 2007/777/EK rendeletnek a háziasított baromfi, beleértve a tenyésztett vagy vadon élő vadszárnyast is, friss húsából készült húskészítmények, kezelt gyomor, hólyag és belek behozatala tekintetében történő módosításáról (az értesítés a C(2014) 1904. számú dokumentummal történt)  EGT-vonatkozású szöveg

29.3.2014   
            
            
               HU
            
            
               Az Európai Unió Hivatalos Lapja
            
            
               L 95/31
            
         A BIZOTTSÁG VÉGREHAJTÁSI HATÁROZATA
   (2014. március 27.)
   a 2007/777/EK rendeletnek a háziasított baromfi, beleértve a tenyésztett vagy vadon élő vadszárnyast is, friss húsából készült húskészítmények, kezelt gyomor, hólyag és belek behozatala tekintetében történő módosításáról
   (az értesítés a C(2014) 1904. számú dokumentummal történt)
   (EGT-vonatkozású szöveg)
   (2014/175/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a 89/662/EGK irányelv, illetve a kórokozók tekintetében a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi és közegészségügyi követelmények hatálya alá nem tartozó termékek Közösségen belüli kereskedelmére és a Közösségbe történő behozatalára irányadó állat-egészségügyi és közegészségügyi követelmények megállapításáról szóló, 1992. december 17-i 92/118/EGK tanácsi irányelvre (1) és különösen annak 10. cikke (2) bekezdésének c) pontjára,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (2) és különösen annak 8. cikke bevezető mondatára, 8. cikke (1) bekezdésének első albekezdésére, 8. cikke (4) bekezdésére, 9. cikke (2) bekezdésének b) pontjára, valamint 9. cikke (4) bekezdésének b) és c) pontjára,
   mivel:
   
               (1)
            
            
               A 2007/777/EK bizottsági határozat (3) megállapítja az emberi fogyasztásra szánt bizonyos húskészítmények, kezelt gyomor, hólyag és belek szállítmányainak az Unióba történő behozatalára vonatkozó szabályokat. A szóban forgó határozat tartalmazza azon harmadik országok és részeik jegyzékét, ahonnan az ilyen termékek behozatala engedélyezett, a határozat III. melléklete pedig megadja az említett áruknak a harmadik országokból az Unióba szánt szállítmányaira alkalmazandó állat- és közegészségügyi bizonyítványmintát.
            
         
               (2)
            
            
               A 798/2008/EK bizottsági rendelet (4) megállapítja a baromfi és baromfitermékek Unióba való behozatala és az Unió területén való átszállítása tekintetében az állat-egészségügyi bizonyítványokra vonatkozó követelményeket. Előírja, hogy a hatálya alá tartozó baromfiáruk kizárólag abban az esetben hozhatók be az Unióba, illetve szállíthatók át az Unió területén, ha a rendelet I. mellékletének 1. részében szereplő táblázatban felsorolt harmadik országokból, területekről, övezetekből, illetve területi egységekből származnak. Emellett előírja, hogy az ilyen szállítmányokat a szóban forgó táblázatban említett, és az érintett baromfitermékre kiállított állat-egészségügyi bizonyítvány kell, hogy kísérje, amelyet az említett melléklet 2. részében meghatározott állat-egészségügyi bizonyítványmintának és megjegyzéseknek megfelelően kell kitölteni.
            
         
               (3)
            
            
               Emellett a 798/2008/EK rendelet I. mellékletének 2. részében szereplő, a baromfi húsára (POU), a tenyésztett laposmellű futómadár emberi fogyasztásra szánt húsára (RAT), valamint a vadon élő szárnyasvad húsára (WGM) vonatkozó állat-egészségügyi bizonyítványminták előírják, hogy a friss húsnak olyan létesítményekből érkező baromfiból vagy laposmellű futómadárból kell származnia, amelyek nem esnek semmilyen olyan betegségre vonatkozó állat-egészségügyi korlátozás hatálya alá, amelyre a baromfi vagy a laposmellű futómadár fogékony, illetve olyan vadon élő szárnyasvadból, amelyet olyan területen öltek le, amelynek 10 km-es sugarú körzetében – beleértve adott esetben a szomszédos ország területét – legalább a korábbi 30 napban nem lépett fel a magas patogenitású madárinfluenza vagy Newcastle-betegség.
            
         
               (4)
            
            
               A 2007/777/EK határozat III. mellékletében szereplő állat- és közegészségügyi bizonyítványminta II. részének 1.3. pontjában meghatározott, a háziasított baromfi, ezen belül többek között a tenyésztett vagy vadon élő vadszárnyas friss húsából készült húskészítmények, kezelt gyomor, hólyag és belek előállítására vonatkozó állat-egészségügyi feltételek a madárinfluenzát és a Newcastle-betegséget említik. A 798/2008/EK rendelet I. mellékletének 2. részében szereplő (POU, RAT és WGM) állat-egészségügyi bizonyítványminták azonban csak a magas patogenitású madárinfluenzát említik. Ezért a 2007/777/EK határozat III. mellékletében szereplő állat- és közegészségügyi bizonyítványmintát módosítani kell a 798/2008/EK rendelet I. mellékletének 2. részében szereplő (POU, RAT és WGM) állat-egészségügyi bizonyítványmintákban a friss húsra vonatkozóan meghatározott követelményekkel való összehangolás érdekében.
            
         
               (5)
            
            
               Ezen túlmenően a 2007/777/EK határozat III. mellékletében szereplő állat- és közegészségügyi bizonyítványminta hivatkozik a 90/539/EGK tanácsi irányelvre (5), amelynek helyébe a 2009/158/EK tanácsi irányelv (6) lépett, valamint a 2006/696/EK bizottsági határozatra (7), amelynek helyébe a 798/2008/EK rendelet lépett. Ezért szükséges e hivatkozások naprakésszé tétele.
            
         
               (6)
            
            
               A 2007/777/EK határozat III. mellékletét ezért ennek megfelelően módosítani kell.
            
         
               (7)
            
            
               Az esetleges kereskedelmi fennakadások elkerülése érdekében az e határozat által bevezetett módosítást megelőzően a 2007/777/EK határozat III. mellékletében szereplő állat- és közegészségügyi bizonyítványmintának megfelelően bizonyos húskészítmények, kezelt gyomor, hólyag és belek harmadik országokból az Unióba történő szállítása céljából kiállított állat- és közegészségügyi bizonyítványok használatát egy átmeneti időszakra engedélyezni kell.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2007/777/EK határozat módosítása
   A 2007/777/EK határozat III. melléklete helyébe e határozat mellékletének szövege lép.
   2. cikk
   Átmeneti rendelkezések
   A 2014. szeptember 30-ig tartó átmeneti időszakban a 2007/777/EK határozat III. mellékletében szereplő állat- és közegészségügyi bizonyítványmintának megfelelően – az e határozat 1. cikkében bevezetett módosítást megelőző változata szerint – kiállított állat- és közegészségügyi bizonyítvány által kísért húskészítmények, kezelt gyomor, hólyag és belek szállítmányainak az Unióba történő beléptetése továbbra is engedélyezett, feltéve, hogy az állat- és közegészségügyi bizonyítványt 2014.július 30. előtt írták alá.
   3. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2014. március 27-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 62., 1993.3.15., 49. o.
   
      (2)  HL L 18., 2003.1.23., 11. o.
   
      (3)  A Bizottság 2007. november 29-i 2007/777/EK határozata a harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről (HL L 312., 2007.11.30., 49. o.).
   
      (4)  A Bizottság 2008. augusztus 8-i 798/2008/EK rendelete azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állat-egészségügyi bizonyítványok követelményeinek megállapításáról (HL L 226., 2008.8.23., 1. o.).
   
      (5)  A Tanács 1990. október 15-i 90/539/EGK irányelve a baromfi és keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről (HL L 303., 1990.10.31., 6. o.).
   
      (6)  A Tanács 2009. november 30-i 2009/158/EK irányelve a baromfi és keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről (HL L 343., 2009.12.22., 74. o.).
   
      (7)  A Bizottság 2006. augusztus 28-i 2006/696/EK határozata azon harmadik országok jegyzékének megállapításáról, ahonnan baromfi, keltetőtojás, naposcsibe, baromfihús, laposmellű futómadár és vadon élő szárnyasvad húsa, tojás és tojástermékek és specifikus kórokozóktól mentes tojás behozható a Közösségbe és átszállítható a Közösségen, valamint az állatorvosi bizonyítványokra alkalmazandó feltételek megállapításáról (HL L 295., 2006.10.25., 1. o.).
   
      MELLÉKLET
      
         
            „III. MELLÉKLET
            
               Állat- és közegészségügyi bizonyítványminta bizonyos húskészítmények, kezelt gyomor, hólyag és belek harmadik országokból az Európai Unióba történő szállításához